钦定古今图书集成/明伦汇编/氏族典/第196卷 > 《廖用贤尚友录》 > 苗朝阳
## 钦定古今图书集成/明伦汇编/氏族典/第196卷 > 《廖用贤尚友录》 > 苗朝阳

按《山西通志》：“朝阳号慎斋，河曲人。万历丁丑进士，授
新蔡知县，调杞县，廉能爽迈，多所兴革。升兵科给事
中，侍经筵。疏请立太子，忤旨罚俸，请正文体，请加各
省乡试进士、推官、知县、同考房官，举王守仁、陈献章
从祀。又包筑河曲土城，革鱼户，表节烈，为乡曲永赖。
累迁太仆少卿，调应天少尹，乞归终养。时方五十，累”
荐不起。居家三十馀载，卒，年八十有六。